**ÖSZTÖNDÍJ FELHÍVÁS**

A Pannon Egyetem Körforgásos Gazdaság Egyetemi Központ a G6087 – **„WaRMem - Water reuse and membrane separation processes for a reliable and sustainable water supply”** projekt keretében pályázatot hirdet ösztöndíj elnyerésére.

A támogatás formája: ösztöndíj

A támogatás forrása: G6087 – **„WaRMem - Water reuse and membrane separation processes for a reliable and sustainable water supply”** című projekt.

**Ösztöndíj kategória:**

1. **kategória:** 40. életévét be nem töltött, Ph.D fokozattal rendelkező fiatal kutató
2. **kategória:** 40. életévét be nem töltött Ph.D fokozattal nem rendelkező fiatal kutató, ideértve a Ph.D hallgatót is

**Jogosultak köre:** Az a 40. életévét be nem töltött, a Pannon Egyetemen doktori képzésben résztvevő nappali és levelezős hallgató, továbbá a 40. életévét be nem töltött PhD végzettséggel nem rendelkező, vagy 40. életévét be nem töltött PhD végzettséggel rendelkező a Pannon Egyetemmel munkaviszonyban álló kutató, aki munkájával kapcsolódik a víztisztítás-vízkezelés és analitika kutatási területeihez.

**Mindkét kategória esetén 1-1 kutató kerül támogatásra.**

A pályázati felhívásra egy pályázó egy pályázatot nyújthat be, a személyi adatokkal kitöltött pályázati adatlappal és annak mellékletével. Az ösztöndíj célja a projektben vállalt szakmai feladatokban történő kutatási tevekénység, a vállalt indikátorokban, célokban való aktív közreműködés a projekt teljes ideje alatt, továbbá a doktori képzésben résztvevő hallgató, valamint a kutató szakmai tevékenységének szélesítése, kutatási témájának elmélyítése.

Pályázni saját doktori/kutatási témán felüli, vagy annak kibővítéseként létrejött, a pályázat témájához kapcsolódó kutatási téma rövid, 200 szavas összefoglalójával, valamint a megjelent publikációk megadásával lehet.

Az ösztöndíj havi összege (30 hónapon keresztül):

**1. kategória:** 500 EUR/hó

**2. kategória:** 400 EUR/hó

A támogatási időszak: 2023.11.01. - 2026.04.30.

A pályázatokat zárt borítékban, két példányban 2023. január 31. 12:00-ig lehet benyújtani a Pannon Egyetem Körforgásos Gazdaság Egyetemi Központ igazgatósági titkárságára.

A borítékon fel kell tüntetni a pályázó nevét, továbbá: „Ösztöndíj pályázat - G6087 – „WaRMem projekt.”

**A pályázatok elbírálása:**

A benyújtott pályázatokról a Pannon Egyetem Körforgásos Gazdaság Egyetemi Központ főigazgatója, valamint a Dr. Galambos Ildikó, a projekt szakmai vezetője dönt. Az ösztöndíjfelhívásban nem szabályozott kérdésekben a Pannon Egyetem hallgatói juttatási és térítési szabályzata, továbbá a Pannon Egyetem Foglalkoztatási Követelményrendszere az irányadó.

**Szerződéskötés:**

Az ösztöndíjszerződések a pályázat pozitív elbírálását követően kerülnek megkötésre.

……………………

dr. Kaszás Nikoletta

főigazgató

Támogatom: Engedélyezem: Engedélyezem:

dr. Kaszás Nikoletta Dr. Gelencsér András Csillag Zsolt

főigazgató rektor kancellár